
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1974 

~ 4 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετονομασίατου Εργαστηρίου «Ανθοκομίας και Αρχι¬ 
τεκτονικής των Κήπων» του Τμήματος Φυτικής Πα¬ 
ραγωγής του Γεωπονικού Πανεπιστημίου Αθηνών 1 
Τροποποίηση των Δ5/130/14.8.98 (ΦΕΚ 909 Β') και 
Δ5/1344/3.12.98 (ΦΕΚ 1279 Β') αποφάσεων του 


Υπουργού Εθνικής Παιδείας και Θρησκευμάτων... 2 

Μετατροπή Νηπιαγωγείων σε Ολοήμερα Νηπιαγω¬ 
γεία. 3 

Ορισμός Ολοήμερων Δημοτικών Σχολείων, Σχολείων 
Διευρυμένου Ωραρίου (Συμπληρωματική της Φ 
13.1/1147/Γ1/1351/28.12.1998 ΦΕΚ 8 τ. Β715.1. 

1999 και της Φ. 13.17513/Γ1/532/7.6.99). 4 

Πρόσθετα μέτρα αλιείας στο Β. Ευβοϊκό και Μαλιακό 

Κόλπο. 5 

Προσαρμογή της ελληνικής νομοθεσίας προς τις δια¬ 
τάξεις της οδηγίας 1999/46/ΕΚ. 6 

Τροποποίηση του καταστατικού της «Κοινοτικής Επι¬ 
χείρησης Ανάπτυξης Ν. Κεσσάνης» Ν. Ξάνθης. 7 

Τροποποίηση της 500490/2.3.99 απόφασης ΕΟΤ περί 
σύστασης προσωποπαγών θέσεων, σύμφωνα με 
τηνπαρ. 1 άρθρο 22του Ν. 2636/98. 8 


ΑΠΟΦΑΣΕΙ Σ 

Αριθ. Β1/485 (1) 

Μετονομασία του Εργαστηρίου «Ανθοκομίας και Αρχιτε¬ 
κτονικής των Κήπων» του Τμήματος Φυτικής Παραγω¬ 
γής του Γεωπονικού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5του Ν.1268/1982 
(Α' 87), όπως αντικαταστάθηκε με την παρ.2 του άρθρ. 48 
του Ν. 1404/1983 (ΑΊ73). 

2. Τη γνώμη της Γενικής Συνέλευσης του Τμήματος Φυ¬ 
τικής Παραγωγής του Γεωπονικού Πανεπιστημίου Αθη¬ 
νών (συνεδρίαση 20.7.1998) και 


3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Γεωπονικού Πανεπιστημίου Αθηνών (άρθρο 29Α 
του Ν. 1558/85 (Α' 137) όπως προσετέθη με το άρθρο 27 
του Ν. 2081/92 (Α' 154) και τροποποιήθηκε με το άρθρο 1 
παρ. 2ατού Ν. 2469/1997 (Α'38), αποφασίζουμε: 

Το κατά τις διατάξεις του Π.Δ. 92/1978 (Α' 19) και της 
πρυτανικής πράξης 4942/1989 (Β' 544), Εργαστήριο «Αν¬ 
θοκομίας και Αρχιτεκτονικής των Κήπων» του Τμήματος 
Φυτικής Παραγωγής του Γεωπονικού Πανεπιστημίου 
Αθηνών μετονομάζεται σε Εργαστήριο «Ανθοκομίας και 
Αρχιτεκτονικής Τοπίου», χωρίς μεταβολή του επιστημονι¬ 
κού αντικειμένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Δ5/11944 (2) 

Τροποποίηση των Δ5/130/14.8.98 (ΦΕΚ 909 Β') και 

Δ5/1344/3.12.98 (ΦΕΚ 1279 Β') αποφάσεων του 

Υπουργού Εθνικής Παιδείας και Θρησκευμάτων. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 12 του Ν. 1966/91 «μετα¬ 
γραφές φοιτητών Α.Ε.Ι., σπουδαστώνΤ.Ε.Ι. και άλλες δια¬ 
τάξεις» (ΦΕΚ 147 - Α). 

. 2) Την ανάγκη ενιαίας αντιμετώπισης των θεμάτων ίδρυ¬ 
σης, λειτουργίας, ελέγχου και εφαρμογής των ισχυουσών 
διατάξεων στις σχολικές μονάδες ιδιωτικής τεχνικής - 
επαγγελματικής εκπαίδευσης και τα εργαστήρια ελευθέ¬ 
ρων σπουδών με γνώμονα το συμφέρον των ιδιοκτητών, 
εκπαιδευτικών και μαθητών. 

3) Τις αριθ. Δ5/7130/14.8.98 (ΦΕΚ 909 - Β) και 
Δ5/13441/3.12.98 (ΦΕΚ 1279 - Β) Υπουργικές αποφάσεις. 

4) Το γεγονός ότι από τις διατάξεις των αποφάσεων αυ¬ 
τών δεν προκαλείται δαπάνη σε βάρος του κρατικού προ¬ 
ϋπολογισμού. 

5) Το γεγονός: α) της μετακίνησης του Λαρισαίου Γε- 

ωργίου από τη θέση του Δ/ντή Σπουδών Β/θμιας Εκπ/σης 
σε θέση Δ/ντή άλλης υπηρεσίας της Κ.Υ. του ΥΠ.Ε.Π.Θ. 
και β) της παραγωγής και τοποθέτησης του Χαράλαμπου 
Πριόνα από τη μέχρι τώρα θέση του Αναπληρωτή Δ/ντή 
στη θέση του Δ/ντή Ιδιωτικής Εκπαίδευσης του 
ΥΠ.Ε.Π.Θ., αποφασίζουμε: 

Τροποποιούμε: α) την αριθ. Δ5/13441/3.12.98 (ΦΕΚ 
1279 - Β) Υπουργική απόφαση και ορίζουμε το Λογοθέτη 
Ζήσιμο - Αντώνιο Δ/ντή Σπουδών Β/θμιας Εκπ/σης της Κ. 
Υ. του ΥΠΕΠΘ στη θέση του Λαρισαίου Γεωργίου που το¬ 
ποθετήθηκε Δ/ντής σε άλλη υπηρεσία της Κ.Υ. του 
ΥΠ.Ε.Π.Θ. και β) την αριθ. Δ5/7130/14.8.98 (ΦΕΚ 909 - Β) 
Υπουργική απόφαση και ορίζουμε το Χαράλαμπο Πριόνα 
Δ/ντή Ιδιωτικής Εκπ/σης της Κ.Υ. του ΥΠ.Ε.Π.Θ. μέχρι τώ¬ 
ρα Αναπλ. Δ/ντή στην ίδια δ/νση, ως μέλη της επιτροπής 
του άρθρου 12 του Ν. 1966/91. 

Κατά τα λοιπά ισχύει η αριθ. Δ5/7130/14.8.98 (ΦΕΚ 909 
Β) Υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

ΟΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-Φ- 

Αριθ. Φ 32/879/Γ1/866 (3) 

Μετατροπή Νηπιαγωγείων σε Ολοήμερα Νηπιαγωγεία. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 1, το άρθρο 2 παρ. 1,5,6,7,8,12 και το άρ¬ 
θρο 3 παρ. 1,5, 6 του Ν. 1566/85 (ΦΕΚ 167 Α') «Δομή και 
λειτουργία της Α/θμιας και Δ/θμιας Εκπ/σης και άλλες 
διατάξεις». 

2. Το άρθρο 3 του Ν. 2525/97 (ΦΕΚ 188 τ. Α'). 

3. Τη Φ.32/512/Γ1/531/7.6.1999 Απόφαση του Υπουρ¬ 
γού Εθνικής Παιδείας και Θρησκευμάτων με θέμα «Μετα¬ 
τροπή Νηπιαγωγείων σε Ολοήμερα Νηπιαγωγεία». 

4. Τα σχετικά έγγραφα των Δ/νσεων Π.Ε. 

5. Την ανάγκη για την καλύτερη δυνατή αξιοποίηση του 
διδακτικού προσωπικού. 

6. Το γεγονός ότι ο αριθμός των Ολοήμερων Νηπιαγω¬ 
γείων κατά Δ/νση Π. Ε δεν αλλάζει. 

7. Το γεγονός ότι από την παρούσα Απόφαση δεν προ¬ 
κύπτει πρόσθετη δαπάνη, αποφασίζουμε: 

1. Τροποποιούμε την Φ. 32/512/Γ1/531/7.6.1999 Από¬ 
φαση ως εξής: 

Α. Στη Β' Δ/νση Π. Ε Αθήνας. 

Μετατρέπεται σε Ολοήμερο Νηπιαγωγείο το 16ο Νη¬ 
πιαγωγείο Νέας Ιωνίας με 1 τμήμα αντί του 5ου Νηπιαγω¬ 
γείου Νέας Ιωνίας. 

Β. Στην Α' Δ/νση Π. Ε. Θεσσαλονίκης. 

Μετατρέπεται σε Ολοήμερο Νηπιαγωγείο το 77ο Νη¬ 
πιαγωγείο Θεσσαλονίκης με 1 τμήμα αντί του 17ου Νη¬ 
πιαγωγείου Θεσσαλονίκης. 

Γ. Στη Δ/νση Π.Ε Σερρών. 

Μετατρέπεται σε Ολοήμερο Νηπιαγωγείο το 4ο Νηπια¬ 
γωγείο Σιδηροκάστρου με 1 τμήμα αντί του 2ου Νηπια¬ 
γωγείου Σιδηροκάστρου. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. Φ 13.1/880/Γ1/867 (4) 

Ορισμός Ολοήμερων Δημοτικών Σχολείων, Σχολείων Δι- 

ευρυμένου Ωραρίου (Συμπληρωματική της Φ 13.1/ 

1147/Γ 1/1351/2Θ. 12.1098 ΦΕΚ 8 τ. Β /15.1.1999 και 

τηςΦ. 13.1./513/Γ1/532/7.6.99). 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 1, το άρθρο 2 παρ. 1,3, 4, 5, 6, 7, 8, 12 και 
το άρθρο 4 του Ν. 1566/85 (ΦΕΚ 167 Α') «Δομή και λει¬ 
τουργία της Α'/θμιας και Β'/θμιας Εκπ/σης και άλλες δια¬ 
τάξεις». 

2. Το άρθρο 4 του Ν. 2525/97 (ΦΕΚ 188Α ). 

3. Τη Φ 13.1/767/Γ1/884 /3.9.1998 Απόφαση του Υφυ¬ 
πουργού Εθνικής Παιδείας και Θρησκευμάτων «Ολοήμε¬ 
ρο Δημοτικό Σχολείο - Σχολείο Διευρυμένου Ωραρίου» 
Εκτεταμένη λειτουργία Τμημάτων Δημιουργικών Δρα¬ 
στηριοτήτων». 

. 4. Την ανάγκη για ποιοτική αναβάθμιση της παρεχόμε¬ 
νης εκπαίδευσης στο Δημοτικό Σχολείο, την προσπάθεια 
ενίσχυσης του θεσμού της οικογένειας και το δικαίωμα 
για ισότητα ευκαιριών στην αγορά εργασίας. 

5. Τις προτάσεις των Δ/νσεων Π.Ε. της χώρας και άλλων 
φορέων. 

6. Πρόσθετες ανάγκες που προέκυψαν λόγω εκτάκτων 
συνθηκών. 

7. Το γεγονός ότι από την παρούσα δεν προκύπτει πρό¬ 
σθετη δαπάνη για τον Κρατικό Προϋπολογισμό, αποφα¬ 
σίζουμε: 

1. Ορίζουμε τα Δημοτικά Σχολεία του παρακάτω πίνακα, 
ως Ολοήμερα Δημοτικά Σχολεία -Σχολεία Διευρυμένου 
Ωραρίου. 

2. Τη λειτουργία σε αυτά αριθμού «Τμημάτων Δημιουρ¬ 
γικών Δραστηριοτήτων» σύμφωνα με τον παρακάτω πίνα¬ 
κα. 


Δ/νση Π.Ε. Δωδεκανήσου 



Δημοτικό Σχολείο 

Αγίας Μαρίνας Λέρου 

2 Τμήματα 

Α'Δ/νση Π.Ε. Αθήνας 


Ιο 

Δημοτικό Σχολείο Βύρωνα 

1 Τμήμα 

Β' Δ/νση Π.Ε. Αθήνας 


11ο 

Δημοτικό Σχολείο Ηρακλείου 

1 Τμήμα 

10ο 

Δημοτικό Σχολείο Ηρακλείου 

1 Τμήμα 

14ο 

Δημοτικό Σχολείο Ηρακλείου 

1 Τμήμα 


Δημοτικό Σχολείο Διαπολιτισμικής 
Εκπαίδευσης Αλσούπολης 

1 Τμήμα 

Ιο 

Δημοτικό Σχολείο Μεταμόρφωσης 

1 Τμήμα 

Γ Δ/νση Π.Ε. Αθήνας 


10ο 

Δημοτικό Σχολείο Πετρούπολης 

1 Τμήμα 

Α' Δ/νση Π.Ε. Αθήνας 


10ο 

Δημοτικό Σχολείο Αγίου Δημητρίου 

1 Τμήμα 

4ο 

Δημοτικό Σχολείο Αλίμου 

1 Τμήμα 

Δ/νση 

Π.Ε. Ρεθύμνης 


15ο 

Δημοτικό Σχολείο Ρεθύμνου 

1 Τμήμα 

Δ/νση 

Π.Ε. Φθιώτιδας 


2ο 

Δημοτικό Σχολείο Αταλάντης 

1 Τμήμα 

Δ/νση 

Π.Ε. Έβρου 



Πειραματικά Δημοτικά Σχολεία 
Αλεξανδρούπολης 

1 Τμήμα 

4ο 

Δημοτικό Σχολείο Αλεξανδρούπολης 

1 Τμήμα 

6ο 

Δημοτικό Σχολείο Αλεξανδρούπολης 

1 Τμήμα 

Δ/νση 

Π.Ε. Θεσπρωτίας 


4ο 

Δημοτικό Σχολείο Ηγουμενίτσας 

1 Τμήμα 

3ο 

Δημοτικό Σχολείο. Ηγουμενίτσας 

1 Τμήμα 

Δ/νση 

Π.Ε. Ηρακλείου 


4ο 

Δημοτικό Σχολείο Νέας Αλικαρνασσού 

1 Τμήμα 

15ο 

Δημοτικό Σχολείο Ηρακλείου 

1 Τμήμα 


Η απόφαση αυτή να δημοσιευθεί στην Εφημερίδα της 
Κυβερνήσεως, 


Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-·- 

Αριθ. 282578 (5) 

Πρόσθετα μέτρα αλιείας στο Β. Ευβοϊκό και Μαλιακό 
Κόλπο. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 10 και 20 του Ν.Δ. 420/1970 Αλιευτικός 
Κώδιξ (ΦΕΚ 27Α/70) όπως αντικαταστάθηκε με την παρ. 2 
του άρθρου 3 του Ν. 1740/1987. Αξιοποίηση και προστα¬ 
σία κοραλλιογενών σχηματισμών, ιχθυοτρόφων υδάτων, 
υδατοκαλλιεργειών και άλλες διατάξεις (ΦΕΚ 221 Α/87). 

β) Του άρθρου 1 του Π.Δ. 5067περίτροποποιήσεωςτου 
άρθρου 3 και συμπληρώσεως του άρθρου 10 του υπ’ 
αριθ. 917/66 Β.Δ. αρμοδιότητος Υπ. Βιομηχανίας. 

γ) Του άρθρου 12 παρ. 3 του από 23.3.53 Β.Δ. περί κα¬ 
νονισμού της δια κυκλικών διχτυών (γριγρί) αλιείας. 

δ) Του άρθρου 2 παρ. 3 του από 17.8.55 Β.Δ. περί αντι- 
καταστάσεως του άρθρου 2 του από 18.1.54 Β.Δ. 

ε) Των άρθρων 1 και 2 του από 31.3.57 Β.Δ. περί αλιείας 
δια κυκλικών διχτυών εις κόλπον Μαλιακόν, Ευβοϊκόν και 
Ελευσίνος. 

2. Την ανάγκη ρύθμισης της αλιείας στο Β. Ευβοϊκό. 

3. Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθ. 205/99 Γνωμοδότηση του Συμβουλίου Αλι¬ 
είας. 

5. Την αρ. 33986/1998 κοινή απόφαση του Πρωθυπουρ¬ 
γού και του Υπουργού Γεωργίας για την ανάθεση αρμο¬ 
διοτήτων, αποφασίζουμε: 

Απαγορεύεται: 

• Η αλιεία με το εργαλείο μηχανότρατα στο Β. Ευβοϊκό 
Κόλπο κατά το χρονικό διάστημα από 8 μ.μ. μέχρι 5 π.μ. 
της επομένης ημέρας. 

• Η αλιεία με γριγρί (ημέρας-νύχτας) στη θαλάσσια πε¬ 
ριοχή εσωτερικά της νοητής γραμμής που ενώνει το Ακρ. 
Κνημίς - Ακρ. Λιχάδα - Ακρ. Τάπια. 


Οι διατάξεις αυτές ισχύουν από της δημοσιεύσεως της 
παρούσης απόφασης στην Εφημερίδα της Κυβερνήσεως 
και για ένα χρόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1999 

Ο ΥΦΥΠΟΥΡΓΟΣ 

Κ. ΒΡΕΤΤΟΣ 
-Φ- 

Αριθ. Α5/4784 (6) 

Προσαρμογή της ελληνικής νομοθεσίας προς τις 
διατάξεις της οδηγίας 1999/46/ΕΚ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 1 (παρ. 1 και 3) του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ, Α, 34/83) όπως τρο¬ 
ποποιήθηκε από το άρθρο 6 του Ν. 1140/84 «Συμμετοχή 
της Ελλάδας στο Κεφάλαιο, στα αποθεματικά και προ¬ 
βλέψεις της Ευρωπαϊκής Τράπεζας Επενδύσεων κ.λ.π.» 
(ΦΕΚ Α 70/84) καθώς και του αριθ. 65 του Ν. 1892/90 «Για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101/90). 

β) Του αρθ. 4 παρ. 5 του Ν.1579/85 «Ρυθμίσεις για την 
εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ Α 217/85). 

2. Την αριθ. 5803/13.11.98 Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας με θέμα 
«Ανάθεση αρμοδιοτήτων στους Υφυπουργούς Υγείας και 
Πρόνοιας Νικόλαο Φαρμάκη και Θεόδωρο Κοτσώνη» 
(ΦΕΚ Β 1178/98). 

3. Την οδηγία 1999/46/ΕΚ της Επιτροπής «για τροποποί¬ 
ηση της οδηγίας 93/16/ΕΟΚ του Συμβουλίου για τη διευ¬ 
κόλυνση της ελεύθερης κυκλοφορίας των ιατρών και της 
αμοιβαίας αναγνώρισης των διπλωμάτων, πιστοποιητι¬ 
κών και άλλων τίτλων τους» (Ε Ε Ι_ 139/25 της 2.6.1999). 

4. Τις διατάξεις του άρθρου 29Ατου Ν. 1558/1985 (ΦΕΚ 
Α 137/85) όπως προσετέθη με το αρθ. 27 του Ν. 
2081/1992 (ΦΕΚ Α, 154/92) και ανπκαταστάθηκε από το 
αρθ. 1 παρ. 2ατου Ν. 2469/1997 (ΦΕΚ Α 38/97). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε και συμπληρώνουμε το Π. Δ/γμα 84/86 
«Άσκηση του δικαιώματος εγκαταστάσεως και της ελεύ¬ 
θερης παροχής υπηρεσιών από ιατρούς υπηκόους κρα- 
τών-μελών των Ευρωπαϊκών Κοινοτήτων κλπ.» (ΦΕΚ Α, 
31/86), όπως τροποποιήθηκε και συμπληρώθηκε με τις 
κοινές υπουργικές αποφάσεις Α4/1665/28.3.90 (ΦΕΚ Β 
239/90), Α4/2557/30.7.91 (ΦΕΚ Β, 624/91) και Α5/1181/ 
30.4.99 (ΦΕΚ Β, 598/99) ως κάτωθι: 

Άρθρο 1 

1. Στην παρ. 2α του άρθρου 8: 

α) Στο σημείο «Γυναικολογίας-Μαιευτική» ο τίτλος που 
αφορά την Ιταλία «οείΘίποϊα θ ριηβοοίορία» αντικαθίστα¬ 
ται από τον τίτλο «θϊηβοοίοςϊα β οείβίποϊα». 

β) Στο σημείο «Οφθαλμολογία» ο τίτλος που αφορά την 
Ιταλία «ΟουΙίεΙίοε» ανηκαθίσταται από τον τίτλο «οίίειΙ- 
ΓΤ1θΙθ9ί3». 

γ)Στο σημείο «Ιατρική των αναπνευστικών οδών» ο τίτ¬ 
λος που αφορά την Ιταλία «ίί/.είοΙοςία θ ΓηβΙαΙΙίβ άβΙΙ’ αρ- 
ρ3Γ3ΐο Γ0δρίΓ3ΐθΓίο» αντικαθίσταται από τον τίτλο 
«πιαΙβίΐίθ άθΙΙ’ αρρ3Γ3ΐο ΓβερίΓβΙοιϊο». 
δ)Προστίθενται τα ακόλουθα σημεία: 
«Ακτινοδιαγνωστική» 

Βέλγιο: Γ3όίοόί39ηο5ίϊο/Γοηΐ9βηόί39ηο5θ. 

Δανία: όί39πο5ίίΚ Γ30ίοΙθ9ί θΙΙθγ Γοηΐ9βηυπόΘΓ5θ9βΙδθ. 
Γερμανία: ΒαάίοΙοθίβοΜβ ά^ποεΙίΚ. 

Ελλάδα: Ακτινοδιαγνωστική. 

Ισπανία: ι·3άίοάί39ηο3ΐίοο. 

Γαλλία: Γ3όίοόία9ηοδΙίο βΐ 10139303 ΓΠθάίοβΙβ. 

Ιρλανδία: όί39ηοδΙίε Γ3όϊοΙθ9γ. 

Ιταλία: Γ3άίοόί39ηοδ1ίθ3. 

Λουξεμβούργο: Γ3άίοόί39ηοδ1ίο. 

Κάτω χώρες: Γ3άίοάί39ηο5ΐίβΙ<. 

Αυστρία: ΜθάίζίηίδοΙιβ Β3άίοΙχ>9ίβ- 0ί39ηοδΙίΚ. 
Πορτογαλία: Γ3άίοάί39ηοδΙίοο. 

Φιλανδία: Γ3άίοΙθ9ί3/Γ3άίοΙθ9ί. 

Σουηδία: ηπβάίοίηδΚ Γ3άίοΙθ9ί. 

Ηνωμένο Βασίλειο: άί39ηοδ1ίο Γ3άίοΙθ9Υ· 
Ακτινοθεραπευτική 

Βέλγιο: Γ30Ι0 βί Γ30ίυΓΤΐΙΐΊΘΓ3ρίθ/ΐ'3άίθ 8Π Γ3άίυΓΠίΙΐθΓ3ρίβ. 
Δανία: ΙβταρβυΙίεΚ Γ3άίοΙθ9ί βΙΙβτ δΐΓ3ΐθάβΙΐ3ηάΙίη9. 

Γερμανία: δίΓείιΙβηΙίΐθΓθρίβ. 

Ελλάδα: Ακτινοθεραπευτική -Ογκολογία 
Ισπανία: οποοΙθ9ία ι·3άίοΙβΓ3ρίθ3. 

Γ αλλία: οποοΙθ 9 ίβ, ορϋοπ ΓαάίοΙίΊβΓβρίβ. 

Ιρλανδία: ΓαάϊοίίΐθΓαργ. 

Ιταλία: ΓβάίοΙβΓαρίε. 

Λουξεμβούργο: ιηάίοΙΙΐθΐ'βρίθ. 

Κάτω Χώρες: Γ3άίοΙΐΊβΓ3ρίθ. 

Αυστρία: δίταΙιΙβΙΐΊβΓαρίβ -ΒεάίοοηΚοΙοθίβ. 

Πορτογαλία: Γ3άίο1ίΐ6Γ3ργ Γ3άίοάΪ39ηοδΙίοο. 

Φιλανδία: εγορείαυβίΐ ]3 δαΡθίιοίΙο/ο3ηοΘΓδ]υΙ<άθΓη3Γ 
οοΐΐ Γ3άίθΐΘΓ3ρί. 

Σοηδία: οηΙ<οΙθ9Υ. 

Ηνωμένο Βασίλειο: ΓβάίοΙΙΐθΓαργ. 

Άρθρο 2 

Στην παρ. 2β του άρθρου 8: 

α) στο σημείο «Μικροβιολογία-Βαιαηριολογία» ο τίτλος 
που αφορά την Ιταλία «ΓηίοΐΌ0ίοΙθ9ί3» αντικαθίσταται από 
τον τίτλο» αιίθΓθάίοΙθ9ί3 β νίΓθΙθ9ί3>>. 

β) στο σημείο «Πλαστική χειρουργική» ο τίτλος που 
αφορά την Ιταλία «οάίπ^ίβ ρΐ35ίίθ3» αντικαθίσταται από 
τον τίτλο «οίιίΓυιφα ρΐαδίίοα β ΓίοοδίΓυίίίνε’» 
γ) στο σημείο «Γαστρεντερολογία» ο τίτλος που αφορά 
την Ιταλία «ΓπαΐΒίΙίβ άβΙΓ3ρρ3Γ3ίο άί 9 βΓβηΙβ, άβΙΙα πυ- 
ίπζίοπβ β άβΙ ΓΪ03ΓπΡίο» αντικαθίσταται απότοντίτλο «933- 
ΐΓ0βηίβΓ0ΐ09ί3». 

δ) στο σημείο «Ενδοκρινολογία» ο τίτλος που αφορά 
την Ιταλία «βηάοοπηοΙοθίβ» αντικαθίσταται από τον τίτλο 
«βηάοοπηοΙθ9ΐ3 β αιβΙαΚϊβ άβΙ ποβητιάίο». 

ε) στο σημείο «Φυσιοθεραπεία» ο τίτλος που αφορά την 
Ιταλία «ίίείοΙβΓαρίβ» αντικαθίσταται από τον τίτλο «πίθάίο- 
ΪΠ3 ίίδί03 6 Π3ΡίΙίΐ3Ζίθηβ». 

στ) στο σημείο «Κοινωνική Ιατρική» προστίθενται τα 
εξής: 

«Ισπανία: πιβάίοϊπα ρΓθΓβπίίνα γ εαΐυά ρυβίίοα 
Ιταλία: ρβηβ β ηηβάΙοϊηβ εοοίβΙβ». 
ι) Τα σημεία «Ραδιοδιαγνωστική» και «Ραδιοθεραπευτι- 
κή» καταργούνται: 


Η παρούσα απόφαση να δημοσιευτεί στην Εφημερίδα 
της Κυβέρνησης. 

Αθήνα, 22 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Γ.ΠΑΠΑΝΤΩΝΙΟΥ Ν.ΦΑΡΜΑΚΗΣ 

Αριθ. 4938 + 5659 ( 7 ) 

Τροποποίηση του καταστατικού της «Κοινοτικής Επιχεί¬ 
ρησης Ανάπτυξης Ν. Κεσσάνης» Ν. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 ως 284, 287, 291 και 
304 Π.Δ. 410/1995(Δ.Κ.Κ.). 

2. Την απόφαση του Υπουργού Εσωτερικών με αριθμό 
25027/9.4.1984 (ΦΕΚ 244/19.4.84τ.Β'). 

3. Το Ν. 2503 /97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

4. Την 4951/8.8.97 προηγούμενη απόφαση του Αναπλη¬ 
ρωτή Περιφερειακού Διευθυντή που δημοσιεύθηκε (ΦΕΚ 
758/22.8.97 Τεύχος Δεύτερο). 

5. Την 105/99 απόφαση του Δημοτικού Συμβουλίου Δή¬ 
μου Αβδήρων, αποφασίζουμε: 

Τροποποιούμε την 4951/8.8.1997 προηγούμενη από¬ 
φασή μας η οποία, έτσι, έχει ως εξής: 

ΑΡΘΡΟ Ιο 

Μορφή και Επωνυμία της Επιχείρησης 

1. Η επιχείρηση θα έχει τη μορφή αμιγούς Δημοτικής 
Επιχείρησης και θα διέπεται από τις διατάξεις των άρ¬ 
θρων 277-292 του Π. Δ. 410/95 (Δημοτικός και Κοινοτικός 
Κώδικας) όπως τροποποιήθηκε με το Ν. 2539/97 (Σχέδιο 
I. Καποδίστριας). 

2. Η επωνυμία της επιχείρησης είναι «Δημοτική Επιχεί¬ 
ρηση Ανάπτυξης Δήμου Αβδήρων» 

ΑΡΘΡΟ 2ο 
Έδρα 

Έδρα της Δημοτικής Επιχείρησης είναι το Δημοτικό Κα¬ 
τάστημα του Δήμου Αβδήρων στα Άβδηρα, μέχρι την από¬ 
κτηση ιδιόκτητων γραφείων. 

ΑΡΘΡΟ 3ο 

Σκοποί - Τομείς Δράσης 

Ο καταστατικός σκοπός της «Επιχείρησης Ανάπτυξης Δή¬ 
μου Αβδήρων» είναι η οργάνωση, υποβοήθηση, παραγωγή, 
αναπαραγωγή, διαχείριση και υλοποίηση των προϋποθέσε- 
ων/μέσων/διαδικασιώντης ενδογενούς ανάπτυξης στην πε¬ 
ριοχή του Δήμου Αβδήρων. Ο σκοπός της Επιχείρησης είναι 
πιο συγκεκριμένα η σύμμετρη και ολοκληρωμένη ανάπτυξη 
του Δήμου Αβδήρων από οικονομική, κοινωνική, περιβαλ¬ 
λοντική, πολιτική και πολιτιστική άποψη και ειδικότερα. 

1. Τη διαχείριση, αξιοποίηση και εκμετάλλευση με οποι- 
οδήποτε τρόπο της ακίνητης/κινητής περιουσίας και των 
φυσικών πόρωντου Δήμου, τα οποία θα επέλθουν υπό την 
δικαιοδοσία της με απόφαση του Δημοτικού συμβουλίου. 

2. Την Τεχνική και Χρηματοοικονομική υποστήριξη στην 
υλοποίηση αναπτυξιακών προγραμμάτων (σε κάθε φάση 

σχεδιασμού, υλοποίησης, εφαρμογής και χρηματοδότη¬ 
σης). 

3. Την εκπόνηση μελετών. 

4. Τη μελέτη, σχεδίασμά, ίδρυση, διοίκηση και διαχείρι¬ 
ση επιχειρηματικών σχεδίων και καινοτόμων παραγωγι¬ 
κών μονάδων. 

5. Την ανάπτυξη του ανθρώπινου δυναμικού της περιο¬ 
χής του Δήμου μέσω κάθε είδους πληροφόρησης, ενημέ¬ 
ρωσης, επιμόρφωσης και κατάρτισής του, στα οποία θα 
συμμετέχει καθ’ οιονδήποτε τρόπο που προβλέπεται από 
την νομοθεσία. 

6. Την ανάπτυξη επαφών/συνεργασίας/ανταλλαγώντε¬ 
χνογνωσίας σε κάθε Τοπικό /Περιφερειακό/Εθνικό/Ευρω- 
πα'ίκό επίπεδο. 

7. Τον σχεδιασμό/παρακολούθηση/διαχείριση/υλοποί- 
ηση/χρηματοδότηση προγραμμάτων/έργων/ενεργειών 
για την οικονομική, κοινωνική, πολιτιστική και περιβαλλο¬ 
ντική ανάπτυξη της περιοχής του Δήμου Αβδήρων. 

Άξονες δράσεων. 

1. Η διαχείριση, υλοποίηση, εκμετάλλευση Οειτιρίηρ. 

2. Διαχείριση/αξιοποίηση /εκμετάλλευση Ιαματικών πη¬ 
γών και Λουτρών. 

3. Η ίδρυση, διαχείριση, εκμετάλευση Τουριστικών μο¬ 
νάδων, αναψυκτηρίων, χώρων αναψυχής. 

4. Διαχείριση/αξιοποίηση/εκμετάλλευση της κινητής/ 
ακίνητης περιουσίας που θα επέλθει υπό τη δικαιοδοσία 
της Επιχείρησης με απόφαση του Δημοτικού Συμβουλί¬ 
ου. 

5. Διαχείριση/αξιοποίηση/εκμετάλλευσητου συνόλου ή 
μέρους των φυσικών πόρων της περιοχής του Δήμου που 
θα επέλθουν στην δικαιοδοσία της Επιχείρησης με από¬ 
φαση του Δημοτικού Συμβουλίου. 

6. Υποστήριξη/προώθηση/υλοποίηση/χρηματοδότηση 
διαδικασιών/ενεργειών/μέτρων για την πληροφόρηση/ 
ενημέρωση/κατάρτιση των πολιτών και των φορέων της 
τοπικής οικονομίας για την ενδογενή ανάπτυξη σε ό,τι 
αφορά κάθε είδους παραγωγική δραστηριότητα του 
πρωτογενή/δευτερογενή/τριτογενή τομέα αλλά και του 
τομέα υπηρεσιών της περιοχής του Δήμου. 

7. Ανάπτυξη πρωτοβουλιών και υποστήριξη/υλοποίηση 
προϋποθέσεων/δράσεων για τη συμμετοχή/δραστηριο- 
ποίηση στα περιφερειακά, Εθνικά καιδιευρωπαϊκάδίκτυα 
που προωθούν/υποβοηθούν την τοπική ανάπτυξη. 

8. Υποστήριξη/προώθηση/υλοποίηση/χρηματοδότηση 
διαδικασιών/ενεργειών/μέτρων για την προστασία/ανά- 
δειξη/αξιοποίηση του φυσικού περιβάλλοντος και των οι¬ 
κοσυστημάτων της περιοχής του Δήμου. 

9. Υποστήριξη/άροώθηση/υλοποίηση/χρηματοδότηση 
διαδικασιών/ενεργειών/μέτρων με στόχο την οικονομι- 
κή/τεχνολογική/παραγωγική καινοτομία. 

10. Υποστήριξη/προώθηση/υλοποίηση/χρηματοδότη¬ 
ση διαδικασιών/ενεργειών/μέτρων με στόχο την αστική 
ανάπλαση/αναβάθμιση οικισμών του Δήμου Αβδήρων. 

11. Η διαχείριση, υλοποίηση Κέντρων Δημιουργικής 
Απασχόλησης, ΚΑΠΗ, αθλητικών κέντρων, παιδικών 
σταθμών, πνευματικών κέντρων. 

12. Διαχείριση και λειτουργία λαογραφικών Μουσείων. 

13. Η εκτέλεση έργων υποδομής. 

14. Η συμμετοχή στον Φορέα για την διαχείριση του Γε- 
ωθερμικού Πεδίου της περιοχής. 

15. Η έκδοση εφημερίδας, εντύπων καθώς και η ίδρυση, 
η συμμετοχή σε ραδιοτηλεοπτικό σταθμό για την προβο¬ 
λή και δημοσιότητα της περιοχής. 


16. Η ίδρυση και λειτουργία εγκριμένων ζωνών για την 
ανάπτυξη των παραγωγικών δραστηριοτήτων της περιο¬ 
χής (Βιομηχανία, γεωργία, κτηνοτροφία, βιοτεχνία). 

17. Η οργάνωση εκδηλώσεων, τελετών, δεξιώσεων. 

ΑΡΘΡΟ 4ο 

Διάρκεια - Διάλυση - Εκκαθάριση 

1. Η διάρκεια της Επιχείρησης θα είναι πενήντα (50) 
χρόνια και αρχίζει από τη δημοσίευση της σχετικής από¬ 
φασης του Γ.Γ. της περιφέρειας στην Εφημερίδα της Κυ- 
βερνήσεως. 

2. Η Επιχείρηση μπορεί να διαλυθεί πριν από τον ως άνω 
οριζόμενο χρόνο για τους εξής λόγους: 

• Με απόφαση του Δημοτικού Συμβουλίου του Δήμου 
Αβδήρων που θα ληφθεί με απόλυτη πλειοψηφίά των με¬ 
λών του και έγκριση της αρμόδιας αρχής. 

• Πτώχευση της Επιχείρησης. 

• Αδυναμία εκπλήρωσης των σκοπών της μετά από 
απόφαση του Δημ. Συμβουλίου Αβδήρων που θα ληφθεί 
με απόλυτη πλειοψηφίά των μελών του και έγκριση της 
αρμόδιας Αρχής. 

3. Τη διάλυση της Επιχείρησης ακολουθεί η εκκαθάρι¬ 
ση, η οποία εκτός από την περίπτωση της πτώχευσης, γί¬ 
νεται από τρεις εκκαθαριστές που ορίζονται από το Δη¬ 
μοτικό Συμβούλιο του Δήμου Αβδήρων. 

4. Με τον ορισμό των εκκαθαριστούν παύει αυτοδίκαια η 
εξουσία των μελών του Διοικητικού Συμβουλίου και τις 
αρμοδιότητες που ασκούν οι εκκαθαριστές, εκτός από τις 
αρμοδιότητες που θα κρατήσει το ίδιο το Δημοτικό Συμ¬ 
βούλιο. Οι διοριζόμενοι εκκαθαριστές οφείλουν, μόλις 
αναλάβουν τα καθήκοντά τους, να ενεργήσουν απογρα- 
φή της περιουσίας της επιχείρησης. 

5. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. Το 
υπόλοιπο (κινητή και ακίνητη περιουσία) περιέρχονται 
στο Δήμο Αβδήρων που έχει συστήσει την επιχείρηση. Οι 
λογαριασμοί της εκκαθάρισης εγκρίνονται από το Δημο¬ 
τικό Συμβούλιο, το οποίο επίσης αποφασίζει για την απαλ¬ 
λαγή των εκκαθαριστούν, από κάθε ευθύνη. 

6. Αν η διάλυση της επιχείρησης έγινε λόγω λήξης της 
διάρκειας ή λόγω πτώχευσης, που όμως ανακλήθηκε ή 
περατώθηκε με συμβιβασμό, είναι δυνατή η αναβίωση της 
επιχείρησης με απόφαση του Δημοτικού Συμβουλίου και 
απόφαση της αρμόδιας αρχής. 

ΑΡΘΡΟ 5ο 
Διοίκηση 

1. Η Επιχείρηση Ανάπτυξης του Δήμου Αβδήρων διοι- 
κείται από επταμελές Διοικητικό Συμβούλιο που τα μέλη 
του ορίζονται μαζί με τους αναπληρωτές από το Δημοτι¬ 
κό Συμβούλιο. Από τα μέλη του Δ.Σ. εξ (6) είναι αιρετοί εκ¬ 
πρόσωποι του Δήμου εκ των οποίων το ένα (1) μέλος προ¬ 
έρχεται από την μειοψηφία, ένα (1) μέλος είναι εκπρόσω¬ 
πος κοινωνικού φορέα που δραστηριοποιείται μέσα στα 
όρια του Δήμου Αβδήρων. Στα μέλη του Δ. Σ. προστίθεται 
και εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η Επιχείρηση απασχολεί περισσό¬ 
τερους από είκοσι εργαζομένους. Στην περίπτωση αυτή 
θα μειωθούν κατά ένα οι αιρετοί εκπρόσωποι του Δήμου. 
Η διάρκεια της θητείας των μελών του Δ.Σ. δεν μπορεί να 
υπερβεί αυτή της θητείας του Δημοτικού Συμβουλίου. 

2. Το δημοτικό συμβούλιο ορίζει από τα μέλη του διοι- 

κητικού συμβουλίου τον πρόεδρο και τον αντιπρόεδρό 
του. Με απόφαση του διοικητικού συμβουλίου της επιχεί¬ 
ρησης προσλαμβάνεται ο διευθυντής της ή ορίζεται ως 
διευθυντής ένα από τα μέλη του. 

3. Στον πρόεδρο και τον αντιπρόεδρο του διοικητικού 
συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του δημοτικού συμβουλίου ύστερα από πρό¬ 
ταση του διοικητικού συμβουλίου της επιχείρησης. Με 
την ίδια διαδικασία μπορεί να καταβάλλεται αποζημίωση 
στα μέλη του διοικητικού συμβουλίου για τη συμμετοχή 
τους στις συνεδριάσεις του. 

ΑΡΘΡΟ 6ο 

Λειτουργία και Αρμοδιότητες 
του Διοικητικού Συμβουλίου 

1. Το Διοικητικό Συμβούλιο συνέρχεται τακτικά τουλά¬ 
χιστον μια φορά το μήνα και έκτακτα όταν οι υποθέσεις 
της επιχείρησης το απαιτούν. Το Διοικητικό Συμβούλιο 
συγκαλείται από τον Πρόεδρό του, ο οποίος υποχρεώνε¬ 
ται να το συγκαλέσει και όταν το ζητήσει το ένα τρίτο των 
μελών του Δ.Σ. ή ο Δήμαρχος, ή το Δημοτικό Συμβούλιο. 

2. Το Διοικητικό Συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων είναι μεγαλύτερος από το μισό του νόμι¬ 
μου αριθμού των μελών του. Μέλος του Διοικητικού Συμ¬ 
βουλίου που απουσιάζει ή κωλύεται δεν μπορεί να αντι¬ 
προσωπευτεί από άλλον και αναπληρώνεται μόνον από το 
νόμιμο αναπληρωτή του. Οι αποφάσεις του Διοικητικού 
Συμβουλίου παίρνονται με απόλυτη πλειοψηφία των πα¬ 
ρόντων και σε περίπτωση ισοψηφίας η ψήφος του Προέ¬ 
δρου θεωρείται διπλή. Η ψηφοφορία είναι φανερή εκτός 
αν ζητηθεί από οποιοδήποτε μέλος η μυστική ψηφοφο¬ 
ρία. Για τις αποφάσεις του Διοικητικού Συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον Πρόεδρο και τα μέλη του Διοικητικού Συμ¬ 
βουλίου που παρευρίσκονται στη συνεδρίαση. Τα 
πρακτικά τηρούνται από υπάλληλο της επιχείρησης, που 
ορίζεται με απόφαση του Διοικητικού Συμβουλίου. 

3. Το Διοικητικό Συμβούλιο διοικεί και διαχειρίζεται τις 
υποθέσεις που αφορούν την επιχείρηση και ιδιαίτερα: 

α) διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις μεταβολές της 
υπηρεσιακής του κατάστασης, 

β) ψηφίζει τον προϋπολογισμό και εγκρίνει τον Απολο¬ 
γισμό και τον Ισολογισμό στο τέλος κάθε διαχειριστικής 
χρήσης, 

γ) καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της, 

δ) αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες, 

ε) αποφασίζει την αγορά και τη μίσθωση ακινήτων και κι¬ 
νητών που είναι χρήσιμα στην επιχείρηση, και την εκποίη¬ 
ση και εκμίσθωση ακινήτων και κινητών που ανήκουν στην 
επιχείρηση, 

στ) αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς, 

ζ) αποφασίζει τη σύναψη κάθε φύσης δανείων, και μπο¬ 


ρεί για ασφάλειά τους να εκχωρεί το σύνολο ή μέρος από 
τις προσόδους της επιχείρησης, και αποφασίζει την πα- 
ροχή δικαιωμάτων υποθήκης σε ακίνητά της, 

η) γνωμοδοτεί για όλα τα θέματα που αφορούν την επι¬ 
χείρηση, εφόσον τα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου, 

θ) συντάσσει και προωθεί για έγκριση στο Δημ. Συμ¬ 
βούλιο τους απαραίτητους κανονισμούς για την λειτουρ¬ 
γία της επιχείρησης. 

4. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση στα δικαστήρια και σε κάθε αρχή και δί¬ 
νει τους όρκους που επιβάλλεται. Τον Πρόεδρο αναπλη¬ 
ρώνει στα καθήκοντά του ο Αντιπρόεδρος. Με απόφαση 
του Διοικητικού Συμβουλίου μπορεί να μεταβιβαστεί η αρ¬ 
μοδιότητα αυτή στο Διευθυντή της επιχείρησης. 

5. Το Διοικητικό Συμβούλιο φροντίζει για την εξασφάλι- 
ση της δημοσιότητας των διαδικασιών και της λειτουρ¬ 
γίας της επιχείρησης με διάφορα μέτρα, όπως είναι η ενη¬ 
μέρωση των δημοτών με την έκδοση ενημερωτικού φυλ¬ 
λαδίου η δημοσιότητα στη διαδικασία πρόσληψης 
προσωπικού, προμηθειών και ανάθεσης μελετών ή έρ¬ 
γων. 

6. Στα πλαίσια των οικονομικών δυνατοτήτων της επι¬ 
χείρησης το Διοικητικό Συμβούλιο μπορεί να καταρτίζει 
και χρηματοδοτεί κάθε χρόνο πρόγραμμα επιμόρφωσης 
των εργαζομένων στην επιχείρηση. 

ΑΡΘΡΟ 7ο 
Κεφάλαιο - Πόροι 

1 Το αρχικό Κεφάλαιο που διαθέτει ο Δήμος Αβδήρων 
στην Επιχείρηση για τις αρχικές λειτουργικές της δαπά¬ 
νες ανέρχεται στο ποσό των δύο εκατομμυρίων 
( 2 . 000 . 000 ). 

2 Πόροι της Επιχείρησης είναι: 

• Έσοδα από τη διαχείριση και εκμετάλλευση των 
ΟαΓηρίηςε. 

• Έσοδα από την εκμετάλλευση επιχειρηματικών δρα¬ 
στηριοτήτων στην παραλιακή ζώνη. 

• Έσοδα από την διαχείριση των Ιαματικών Πηγών και 
της Λουτροπόλεως Νέας Κεσσάνης. 

• Έσοδα από τη διοργάνωση εκδηλώσεων. 

• Έσοδα από την έκδοση εισιτηρίων. 

• Έσοδα από την εκμετάλλευση Λαογραφικού Μουσεί¬ 
ου Αβδήρων. 

• Έσοδα από πώληση εκδόσεων και εντύπων. 

• Έσοδα από Ευρωπαϊκά Προγράμματα. 

• Έσοδα από εκπόνηση μελετών, εκτέλεση έργων και 
παροχή υπηρεσιών που ανατίθενται σ’ αυτήν. 

Στους Πόρους μπορούν επίσης να προστεθούν οι εξής: 

• Δάνεια. 

» Κληροδοτήματα. 

• Δωρεές. 

• Εισφορές. 

• Λοιπές Επιχορηγήσεις. 

ΑΡΘΡΟ 8ο 
Τελική Διάταξη 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
διατάξεις του Π.Δ. 410/95 (Δημοτικός και Κοινοτικός Κώ¬ 
δικας) όπως τροποποιήθηκε με το Ν.2539/97 (Σχέδιο I. 
Καποδίστριας) και της υπ’ αριθμόν 25027/9.4.1984 από- 

φάσης του Υπουργού Εσωτερικών Δημόσιας Διοίκησης 
και Αποκέντρωσης που δημοσιεύθηκε στο 244/19.4.1984 
τεύχος Β'της Εφημερίδας της Κυβέρνησης. 

ΑΡΘΡΟ 9ο 
Κάλυψη Δαπανών 

Η λειτουργία της Επιχείρησης Ανάπτυξης του Δήμου 
Αβδήρων δεν προκαλεί δαπάνη στον κραπκό ή δημοτικό 
προϋπολογισμό εκτός από την δαπάνη σύστασης που 
ανέρχεται στο ποσό δύο εκατομμυρίων (2.000.000) και 
βαρύνει τον δημοτικό προϋπολογισμό του έτους 1999. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Ξάνθη, 18 Οκτωβρίου 1999 

Ο Γενικός Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 

-Φ- 

Αριθ. 502159 (8) 

Τροποποίηση της 500490/2.3.99 απόφασης ΕΟΤ περί σύ¬ 
στασης προσωποπαγών θέσεων, σύμφωνα με την 

παρ. 1 άρθρο 22 του Ν. 2636/98. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Τον Ν.1624/51 «περί κυρώσεως και συμπληρώσεως 
του Α.Ν 1565/50 περί ΕΟΤ» όπως τροποποιήθηκε με το 
Ν.Δ. 4109/60, το Ν.Δ. 201/74 και το Ν.2160/93 «περί ρυθ¬ 
μίσεων για τον τουρισμό και άλλες διατάξεις»,όπως ισχύ¬ 
ει σήμερα. 

2. Το Π.Δ. 884/76 «περί κανονισμού διαρθρώσεως των 
Υπηρεσιών και καταστάσεως του προσωπικού ΕΟΤ» 
όπως ισχύει σήμερα. 

3. Τις διατάξεις της παρ. 2 του άρθρου 3 της 32782/10- 


18.5.68 απόφασης του Υπουργού Προεδρίας της Κυβέρ¬ 
νησης «περί εγκρίσεως νέου κανονισμού απευθείας από 
τον ΕΟΤ εκμεταλλεύσεως τουριστικών εγκαταστάσεων 
κ.λπ.». 

4. Την με αριθμ. 933074/93 απόφαση του Υπουργού 
Εθνικής Οικονομίας (ΦΕΚ 734/Β). 

5. Τις διατάξεις του άρθρου 22 του Ν.2636/98 « περί σύ¬ 
στασης εταιριών για την οργάνωση καλλιτεχνικών εκδη¬ 
λώσεων και για την διαχείριση της περιουσίας του ΕΟΤ 
και τροποποιήσεις της νομοθεσίας για τον Τουρισμό. 

6. Την υπ' αριθμ. 4838/19.10.98 απόφαση της Υπουργού 
Ανάπτυξης που αφορά το καταστατικό της ανωνύμου 
εταιρίας ΑΞΙΟΠΟΙΗΣΗ ΠΕΡΙΟΥΣΙΑΣ ,η οποία δημοσιεύ¬ 
θηκε στο ΦΕΚ (1105/Β/23.10.98). 

7. Την αίτηση του υπαλλήλου με σχέση εργασίας ιδιωτι¬ 
κού Δικαίου, αορίστου χρόνου Σπηλιωτόπουλύυ Πανα¬ 
γιώτη (αρ. πρωτ. 47326/29.12.98). 

8. Το γεγονός ότι ο αϊτών πληρεί τις προϋποθέσεις του 
β' εδαφίου της παρ. 1 του άρθρου 22 του Ν. 2636/98. 

9. Τις διατάξεις του άρθρου 27 του Ν. 2081/92 καθώς 
και το γεγονός ότι η δαπάνη μισθοδοσίας των ΥΑ/ΕΟΤ επι¬ 
βάρυνε μέσω χρηματοδότησης τον τακτικό προϋπολογι¬ 
σμό του ΕΟΤ, αποφασίζουμε: 

1. Τροποποιούμε τη υπ’ αριθμ. 500490/2.3.99 απόφαση 
και εντάσσουμε τον υπάλληλο ιδιωτικού δικαίου, αορί¬ 
στου χρόνου Σπηλιωτόπουλο Παναγιώτη του Ανδρέα σε 
προσωποπαγή θέση με πτυχίο Μέσης Τεχνικής Σχολής 
και την ειδικότητα Ηλεκτροτεχνίτου. 

2. Κατά τα λοιπά ισχύει η με αριθ. 500490/2.3.99 από¬ 
φαση Ε.Ο.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1999 

Ο Γενικός Γραμματέας 
ΕΥΓΕΝΙΟΣ ΓΙΑΝΝΑΚΟΠΟΥΛΟΣ 



25224 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΐ. 91 · 

Θ-ΙΤΟίΙ: ννβ5ΓΤ135ΐβΓ @ βΐ.ςμ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε <ϊ 200 δ ΡΧ· 

,ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ ^ 8 σε χ(δες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 >· 

15.000 » 

70.000 » 

30.000 » 

15.000 » 

5.000 » 

10.000 »> 

3.000 » 

10.000 » 

250.000 » 

3.000 δρχ. 

3.500 »· 

750 » 

3.500 » 

1.500 » 

750 » 

250 » 

500 >· 

150 » 

500 » 

12.500 >» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



ϋ 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 

ϋ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































